Дəрыҧшь ақыҭантə Аџьынџьтəылатə еибашьра Ду иалахəыз аибашьцəа хəҩык рлахьынҵа еилкаахеит.
11.05.2017
Аџьынџьтәылатә еибашьра еилгеижьҭеи 70- шықәса ишеиҳаугьы, ирацәоуп иахьа уажәраанӡа зхабар ыҟамкəа ибжьаӡыз аибашьцәа. Урҭ рхыҧхьаӡараҿы иҟоуп шәҩыла Аҧснынтә еибашьра ицазгьы. Ааигәа урҭ рахьтә хәҩык рлахьынҵа еилкаахеит .
750
Аџьынџьтәылатә еибашьра еилгеижьҭеи 70- шықәса ишеиҳаугьы, ирацәоуп иахьа уажәраанӡа зхабар ыҟамкəа ибжьаӡыз аибашьцәа. Урҭ рхыҧхьаӡараҿы иҟоуп шәҩыла Аҧснынтә еибашьра ицазгьы. Ааигәа урҭ рахьтә хәҩык рлахьынҵа еилкаахеит .
Мышқәак раҧхьа Гәдоуҭа араион Дәрыҧшь ақыҭа агәаны игылоу Аџьынџьтәылатә еибашьра Дуӡӡа аан иҭахаз рбаҟа амҵан ауаа рацәаҩын. Дара арахь раара абзоурахеит ааигәа абри ақыҭа иалҵыз хәҩык ахацәа аџьынџьтәылатә еибашьра иалахәыз рлахьынҵа ахьеилкаахаз. Константин Лакрба, Гигори Ҭаркьыл, Дикран Агрба, Михаил Бениа, Дикран Гыцба рҭаацәа ирыздырӡомызт абарҭ аибашьцәа рхабар. Иахьа уи еилкаахеит.
Абри аус аилкаара иџьабаа ду алоуп хабарда ибжьаӡны иҟаз рлахьынҵа аилкаара иазааҧсаз Григори Скворцов. Иара зыӡбахә ҳҳәаз зегьы рҭахашьа шыҟалаз, насгьы анышә иахьамадоу ашәҟәы ианҵаны рҭынхацәа ириҭеит . Иахьа еилкаауп урҭ зегьы мап шацәыркыз анемеццәа рахь аиасра. Ажәашықәсақәа рышьҭахь, рҭынхацәа рлахьынҵа дара рҭахашьа , рызқәаҭыҧ ахьыҟои ахьеилкаахаз азы иҭабуп ҳәа рарҳәон акциа аиҿкааҩцәа .
Агәыҕреи агәрагареи ыҟоуп иаарласны еилкаахап ҳәа иахьа уажәраанӡа зхабар ыҟам ауаа ирлахьынҵахаз.
Е.Арџьениа, А. Џьениа, АТ
Оцените новость:
+1
+2
+3
+4
+5
Сохраните ссылку или поделитесь с друзьями